Diari Oficial de la Generalitat Valenciana


Sumari del DOGV 4389, del 29-11-2002 (2002/13857)

Informació pública de la modificació de bases per a la provisió en propietat, mitjançant concurs oposició, de places d'operari de servicis múltiples.
-----------------------------------------------------------------------------------------------------------------------------------------------------

### Dades del document

Número de DOGV
:   4389

Data del DOGV
:   29-11-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/13361


Data del document
:   06-11-2002

Organisme emissor
:   Ajuntament de Castelló de la Plana

Tipus de document
:   Resolució

Descriptors 

:   * Castelló de la Plana
    * personal de serveis
    * administració local
    * concurs administratiu

Informació pública de la modificació de bases per a la provisió en propietat, mitjançant concurs oposició, de places d'operari de servicis múltiples. [2002/M13023]
  
La Comissió de Govern, en sessió extraordinària celebrada el dia 4 d'octubre de 2002, va adoptar, d'entre altres acords, modificar les bases generals que han de regir en els procediments de selecció per a proveir en propietat places vacants en este Ajuntament d'operari de servicis múltiples que van ser publicades en el Butlletí Oficial de la Província de Castelló número 99, del 18 d'agost de 2001, en el següent sentit:
  
«Per acord de la Comissió de Govern, celebrada el dia 15 de juny de 2001, es va adoptar, d'entre altres, l'acord d'aprovar les bases generals que hauran de regir en els procediments per a la provisió en propietat de places d'operari de servicis múltiples publicades el Butlletí Oficial de la Província de Castelló número 99, de 18 d'agost de 2001. Estes bases van ser posteriorment modificades mitjançant acord adoptat en la comissió negociadora, de data 24 d'octubre de 2001, en la qual es va acordar que havien de completar-se amb la fase de concurs.
  
I de conformitat amb els articles 19 i 22 de la Llei 30/1984, de 2 d'agost, de Mesures per a la Reforma de la Funció Pública, article 91 de la Llei 7/1985, de 2 d'abril, Reguladora de les Bases de Règim Local, articles 133 i 134 del Reial Decret Legislatiu 781/1986, de 8 d'abril, pel qual s'aprova el Text Refós de les disposicions legals vigents en matèria de règim local i el Reial Decret 896/1991, de 7 de juny, pel qual es disposen les regles bàsiques i els programes mínims a què ha d'ajustar-se el procediment de selecció dels funcionaris d'administració local, així com el que disposa el Text Refós de la Llei de Funció Pública Valenciana, aprovat per Decret Legislatiu de 24 d'octubre de 1995, i el Decret número 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa, i ja que les bases que han de regir en els processos de selecció han sigut tractades en Mesa de Negociació, de conformitat amb l'article 32 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal al Servici de les Administracions Públiques.
  
I vist l'informe del cap del Negociat de Personal, conformat per l'oficial major, a proposta de la Comissió Informativa de Personal i Règim Interior, i de conformitat amb l'article 1, paràgraf tercer apartat g) de la Llei 11/1999, de 21 d'abril, de modificació de la Llei 7/1985, de 2 d'abril, Reguladora de les Bases de Règim Local, s'acorda:
  
Primer
  
Modificar les bases generals, que han de regir en el procediment de selecció per a proveir places vacants d'operari de servicis múltiples en el següent títol:
  
a) On diu «oposició» ha de dir «concurs oposició».
  
b) En la base 7, relativa a proves selectives i qualificació s'afigen els següents apartats:
  
On diu: «Fase d'oposició», ha d'afegir-se el punt 7.1 i els paràgrafs 4 i 5 queden com es diu tot seguit: «En tot cas, la qualificació d'estos exercicis serà de 0 a 15 punts per a superar-los.
  
L'aspirant que no obtinga 7,5 punts, com a mínim, en cadascun dels exercicis serà eliminat. La puntuació obtinguda en cada exercici serà la mitjana aritmètica de les puntuacions atorgades pels membres del tribunal, havent de rebutjar-se a estos efectes la màxima i la mínima concedides, o si és procedent, una de les que apareguen repetides com a tals, quan diferisquen de les següents en més de 2 punts.»
  
c) En la base 7, relativa a proves selectives i qualificació, s'afig el següent apartat:
  
«7.2. Fase de concurs: únicament passaran a esta fase els aspirants que hagen superat els exercicis de l'oposició. El concurs no tindrà caràcter eliminatori i es puntuarà de la següent forma:
  
1. Formació:
  
a) Titulació acadèmica: qualsevol titulació superior a l'exigida per a pertànyer al respectiu grup de titulació. En este subapartat es computarà una sola titulació superior a l'exigida, inclosa la de Doctor en Borses de Treball del grup A de titulació: 1 punt.
  
b) Cursos de formació i perfeccionament, fins a un màxim de 3 punts.
  
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, i que hagen sigut convocats i homologats per qualsevol centre o organisme oficial de formació d'empleats públics, d'acord amb la següent escala:
  
- de 100 o més hores 2 punts
  
- de 75 o més hores 1,5 punts
  
- de 50 o més hores 1 punt
  
- de 25 o més hores 0,5 punts
  
- de 15 o més hores 0,2 punts
  
En cap cas es puntuaran en el present subapartat ni en l'anterior els cursos de valencià i d'idiomes, ni els cursos pertanyents a una carrera universitària, curs de doctorat ni els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
Així mateix, i en el supòsit de cursos impartits, estos es valoraran una sola vegada, i no seran susceptibles de ser valorades successives edicions d'un mateix curs.
  
c) Valencià: el coneixement del valencià es valorarà fins a un màxim de 3 punts amb l'acreditació prèvia d'estar en possessió del corresponent certificat expedit o homologat per la Junta Qualificadora de Coneixements de Valencià, excepte el de Grau Elemental que podrà acreditar-se mitjançant certificat acadèmic d'haver superat els estudis de valencià en tots els cursos d'Educació Primària i de l'Educació Secundària Obligatòria, d'acord amb la següent escala:
  
Coneixement Oral 0,75 punts
  
Coneixement Elemental 1 punts
  
Coneixement Mitjà 2 punts
  
Coneixement Superior 3 punts
  
La valoració del coneixement del valencià s'efectuarà puntuant exclusivament el nivell més alt obtingut.
  
2. Experiència professional:
  
a) Per haver desenvolupat amb independència del règim administratiu o laboral, funcions en llocs de treball de l'objecte de la convocatòria en qualsevol administració pública, a raó de 0,25 punts per any o fracció superior a sis mesos, fins a un màxim de 3 punts.
  
b) Per haver desenvolupat amb independència del règim administratiu o laboral, funcions en llocs de treball de l'objecte de la convocatòria en ajuntaments de més de 100.000 habitants, a raó de 0,50 punts per any o fracció superior a sis mesos, fins a un màxim de 6 punts.
  
L'experiència haurà d'acreditar-se mitjançant l'oportuna acreditació.
  
3. Entrevista personal: es podran formular preguntes relacionades amb l'historial acadèmic i professional, i es valoraran les aptituds dels aspirants en relació al treball a desenvolupar, es valorarà el resultat de l'entrevista fins a un màxim de 4 punts.
  
La puntuació total de cada aspirant serà la suma dels punts obtinguts en tots els exercicis de la fase d'oposició més la resultant de la fase de concurs.»
  
d) Se substituïxen els dos primers paràgrafs de la base 8, relativa a la publicitat de les qualificacions i queda com es diu tot seguit:
  
«Acabada la qualificació de cada exercici de la fase d'oposició i la valoració de la fase de concurs, en el mateix dia en què s'adopten els acords corresponents, es publicarà el seu resultat al tauler d'anuncis i als altres llocs que disposen les lleis.
  
D'acord amb les puntuacions obtingudes, el tribunal elevarà a l'òrgan competent l'expedient de les proves selectives, amb la seua proposta de nomenament com a funcionari en exercicis de la fase d'oposició i sumada la fase de concurs a qui haja obtingut major puntuació total, sense que en cap cas puga declarar aprovat en el procés selectiu un nombre superior de candidats al de les places convocades.»
  
Segon
  
Anul·lar la convocatòria de les places d'operari de servicis múltiples aprovada per Acord de la Comissió de Govern, de data 15 de juny de 2001, i convocar la provisió de 17 places d'operari de servicis múltiples pel sistema de concurs oposició, vacants en la plantilla de funcionaris d'este Ajuntament enquadrades en el grup E, corresponents a l'escala d'administració especial, subescala servicis especials, classe personal d'oficis, pertanyents a l'oferta d'ocupació pública de 2002.»
  
Cosa que es fa pública perquè en prengueu coneixement i efectes.